Διαταραχές του ύπνου σε παιδιά μετά από εγκεφαλική κάκωση
Authors: Αποστολίδης Κυριάκος 
Published: August 2021

Σκοπός της παρούσας μελέτης είναι να διερευνήσει αλλά και να αναδείξει τυχόν συσχέτιση μεταξύ της εγκεφαλικής κάκωσης και των διαταραχών του ύπνου σε παιδιά συγκεκριμένου ηλικιακού φάσματος, ένα αντικείμενο έρευνας το οποίο δεν είναι ευρέως διαδεδομένο τόσο στη χώρα μας όσο και διεθνώς. Υλικό: Πρόκειται για αναδρομική μελέτη η οποία πραγματοποιήθηκε από το Μάιο του 2009 μέχρι και το Νοέμβριο του 2012.Στη μελέτη συνολικά συμμετείχαν 129 ασθενείς οι οποίοι είτε εξετάστηκαν στα εξωτερικά ιατρεία είτε νοσηλεύτηκαν στην παιδιατρικής κλινική, στην παιδοχειρουργική κλινική αλλά και της ΜΕΘ παίδων.Μέθοδοι : Οι ασθενείς οι οποίοι εξετάστηκαν στα εξωτερικά ιατρεία και που αποτέλεσαν το δείγμα ελέγχου της μελέτης ήταν ασθενείς που δεν είχαν ποτέ νοσηλευτεί στο παρελθόν. Οι νοσηλευμένοι ασθενείς εξετάζονταν 3 μήνες +/- 15 ημέρες μετά το εξιτήριο στην παιδοχειρουργική κλινική. Οι ασθενείς αυτοί αρχικά υποβάλλονταν σε έναν αδρό νευρολογικό έλεγχο. Στη συνέχεια λάμβανε χώρα η λήψη του ιστορικού σύμφωνα με τα πρωτόκολλα που αναφέρθηκαν. Αποτελέσματα: Οι ασθενείς που πήραν μέρος στη μελέτη είχαν μέσο όρο ηλικίας 9,15 ετών ενώ από τους 129 ασθενείς οι 69 ήταν αγόρια και οι 60 κορίτσια. Από το σύνολο των ασθενών που νοσηλεύτηκαν το 14,6% βρέθηκε να έχει διαταραχές του ύπνου ενώ από τους εξωτερικούς ασθενείς το 12,5% χωρίς ωστόσο η διαφορά να είναι στατιστικά σημαντική (p=0,749).Όσον αφορά γενικώς την επίδραση της τραυματικής κάκωσης του εγκεφάλου στη συχνότητα διαταραχών του ύπνου φαίνεται ότι η τραυματική εγκεφαλική κάκωση αυξάνει τη συχνότητα διαταραχών του ύπνου από12,5% στους νοσηλευθέντες χωρίς ΚΕΚ στο 16,3% στους νοσηλευθέντες με ΚΕΚ χωρίς όμως και αυτή η διαφορά να θεωρείται στατιστικά σημαντική. (p=0,611)Στη συνέχεια η ανάλυση της παρουσίας διαταραχών του ύπνου σε σχέση με το φύλο κατέδειξε ότι ο συγκεκριμένος παράγοντας επίσης δεν επηρεάζει την παρουσία διαταραχών του ύπνου σε επίπεδο τέτοιο που να θεωρείται στατιστικά σημαντικό αφού βρέθηκε ότι οι άρρενες ασθενείς στο σύνολο του δείγματος παρουσίασαν διαταραχές του ύπνου σε ποσοστό 14,5% έναντι 13,3% των θήλεων ασθενών.(p=0,850). Μελετώντας τη βαρύτητα της κρανιοεγκεφαλικής κάκωσης στη συχνότητα διαταραχών του ύπνου διαπιστώθηκε ότι όντως υπάρχει σημαντική διαφορά αφού οι ασθενείς με ελαφρά εγκεφαλική κάκωση παρουσίασαν διαταραχές σε ποσοστό 8,1% έναντι 41,7% που παρουσίασαν οι ασθενείς με βαριά ΚΕΚ. (p=0,006)Συμπεράσματα: Μελετώντας τα αποτελέσματα της στατιστικής ανάλυσης θα μπορούσαμε γενικά να πούμε ότι οι διαταραχές του ύπνου είναι καταστάσεις οι οποίες σχετίζονται με την κρανιοεγκεφαλική κάκωση. Ο συσχετισμός αυτός ωστόσο παρουσιάζει διαφορετικές διαβαθμίσεις οι οποίες σχετίζονται με τη βαρύτητα της κάκωσης με την ύπαρξη ή μη νοσηλείας αλλά και με το φίλο.Από τους παράγοντες που αναφέρθηκαν παραπάνω την ποιο ισχυρή στατιστικά επίδραση στην εμφάνιση διαταραχών του φαίνεται να την έχει βαρύτητα της κάκωσης αφού τόσο το φύλο του ασθενούς όσο και η ύπαρξη ‘η μη νοσηλείας δε δείχνουν να επηρεάζουν την εμφάνιση διαταραχών του ύπνου σε τέτοι βαθμό που θα μπορούσε α θεωρηθεί στατιστικά σημαντικός.